ישיבת מליאה, כנסת 25, פרוטוקול מספר 23, 2023-01-03 00:00

אמיר אוחנה: היום י' בטבת התשפ"ג, 3 בינואר 2023

אמיר אוחנה:  אני מתכבד לפתוח את ישיבת הכנסת

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונח היום על שולחן הכנסת דוח מיוחד של מבקר המדינה בנושא התקשרות משרד ראש הממשלה עם מתאם לטיפול בנושא השבויים והנעדרים

דן מרזוק:  תודה

אמיר אוחנה: תודה למזכיר הכנסת

אמיר אוחנה: חברי וחברות הכנסת, על סדר-היום: נאומים בני דקה

אמיר אוחנה:  אני מבקש לעדכן שבתום הדיון נצא להפסקה עד השעה 17:30, ולאחר חידוש הישיבה נקיים את הצהרת האמונים של השר מאיר פרוש

אמיר אוחנה:  חברי הכנסת המבקשים להירשם לנאומים בני דקה מוזמנים להצביע בעד

אמיר אוחנה:  הצבעה

אמיר אוחנה:  תמה ההצבעה, ועד שאקבל לידיי את הרשימה, ראשון הדוברים יהיה חבר הכנסת בועז ביסמוט

אמיר אוחנה:  במקרה אדוני הוא גם הראשון לפי הרשימה

אמיר אוחנה:  בבקשה

בועז ביסמוט: כבוד היושב-ראש, כנסת נכבדה, כבוד היושב-ראש, זאת הזדמנות לברך אותך קודם כול ולברך את הממשלה החדשה – אני רואה פה את נציג הממשלה – ולאחל לכם הצלחה מכל הלב

בועז ביסמוט:       כבוד היושב-ראש, היום בבוקר התראיינתי בכמה כלי תקשורת, והשאלה הראשונה שנשאלתי הייתה, כמובן, על הביקור של חברנו לקואליציה השר לביטחון לאומי איתמר בן גביר בהר הבית הבוקר

בועז ביסמוט:  ואז חשבתי לעצמי – כמובן, זאת הייתה השאלה הראשונה שנשאלתי, בתור אחד ששירת כשגריר במדינה ערבית וגם כעיתונאי לשעבר ששהה שנים ארוכות בחו"ל, באמת נשאלתי כיצד העולם יגיב – זאת הייתה הזדמנות לעצור רגע ולעשות חושבים ולשים דברים בפרופורציה

בועז ביסמוט:  רשמתי לעצמי וחשבתי: אלף-בית הוא שכל הדתות צריכות לכבד את רגשות הדת של המאמינים ששייכים לדתות אחרות

בועז ביסמוט:  ואז אתה בא ואתה תוהה ושואל את עצמך: אני כאן בישראל

בועז ביסמוט:  נניח לרגע שמחר הייתי אומר, כבוד היושב-ראש, שאני סוגר את אל-אקצא בפני מוסלמים – אפילו ארגוני זכויות אדם שהם לא מאמינים היו מקימים קול צעקה; נגיד שמחר אני אומר לך שלכנסיית המולד אני לא נותן לנוצרים להיכנס מסיבה זו או אחרת – הרי זה יישמע כדבר מזעזע

בועז ביסמוט:       אז בוא נחשוב לרגע, אם במקום הר הבית – מה זה אם; הר הבית הוא המקום הכי קדוש ליהדות, נקודה

בועז ביסמוט:  האם בגלל שאנחנו, מדינת ישראל, ריבונית בהר הבית, אנחנו אמורים להפלות יהודים בארצם ולמנוע מהם לעלות להר הבית? בוא נחשוב בהיגיון פשוט

בועז ביסמוט:  זה לא עניין של התרסה, זה עניין של היגיון בריא

בועז ביסמוט:       מה הדבר שאני באמת שואל את עצמי? אני מסתכל עכשיו על חבריי בעולם הערבי – יש לי המון חברים בעולם הערבי

בועז ביסמוט:  אני זוכר את עצמי בתור ילד נשלח על ידי הורים מצביעי ליכוד לבית ספר אנגלי וצרפתי ביפו עם ערביי יפו, חברים שלי; אני זוכר את עצמי כשגריר במדינה ערבית, מאוריטניה, מוסלמית, מקים בית חולים אונקולוגי ונהנה מכל רגע להיות עם חבריי שם; אני מסתכל על הרמב"ם, שאומר ליהודי: תיכנס למסגד ותתפלל תפילה יהודית

בועז ביסמוט:  אז מאיפה הביאו את השטות הזאת, את הקשקוש הזה, שאנחנו כיהודים מתריסים או גזענים או חשוכים? להפך, מה שאני אומר לחבריי ולחבריי – אני אומר את זה בקול רם – בעולם הערבי, וכן ירבו: מה שטוב ליהודים הוא לא באופן שיטתי נגד ערבים; מה שטוב ליהודים הוא לא נגד מוסלמים

בועז ביסמוט:  להפך, אנחנו אמורים לתת יד אחד לשני ולהפך

בועז ביסמוט:  הגיע הזמן שבמקום שהדת תהיה כמו שמן שאתה מוסיף למדורה, היא תהיה אותה יד לוחצת יד

בועז ביסמוט:  תודה רבה

אמיר אוחנה: תודה לחבר הכנסת ביסמוט

אמיר אוחנה:  חבר הכנסת בצלאל אברהם, ואחריו – חבר הכנסת בועז טופורובסקי

אמיר אוחנה:  בבקשה, אדוני

אברהם בצלאל: היום אנחנו מציינים את יום הקדיש הכללי

אברהם בצלאל:  אני רוצה דווקא להגיד פרק תהילים לעילוי נשמת כל הנספים שנספו בשואה ובכל מיני מלחמות שאנשים לא יודעים את יום הפקודה שלהם

אברהם בצלאל:  אני רוצה גם להגיד פרק תהילים לעילוי נשמת ז'נט אוחיון בת זוהרה, שנפטרה היום

אברהם בצלאל:       "למנצח מזמור לדוד

אברהם בצלאל:  עד אנה ה' תשכחני נצח עד אנה תסתיר את פניך ממני

אברהם בצלאל:  עד אנה אשית עצות בנפשי יגון בלבבי יומם

אברהם בצלאל:  עד אנה ירום אויבי עלי

אברהם בצלאל:  הביטה ענני ה' אלוהי העירה עיני פן אישן המוות

אברהם בצלאל:  פן יאמר אויבי יכלתיו צרי יגילו כי אמוט

אברהם בצלאל:  ואני בחסדיך בטחתי יגל ליבי בישועתך

אברהם בצלאל:  אשירה לה' כי גמל עלי"

אברהם בצלאל:  יהי זכרם של כל האנשים שלא יודעים את יום פקודתם, יהי זכרם ברוך

אמיר אוחנה: אמן

אמיר אוחנה:  תודה לחבר הכנסת בצלאל

אמיר אוחנה:  חבר הכנסת טופורובסקי, ואחריו – חבר הכנסת אבי מעוז

בועז טופורובסקי: תודה, אדוני היושב-ראש

בועז טופורובסקי:  אדוני השר, חבריי, חברות וחברי הכנסת, הלל, עמית, מוחמד, ניקולאי, קרן, יואל, חוסיין, נהוראי, כרמלה, ירון, אמין, שושנה, יואב, שרה, חנוך, גלית – זה רק חלק קטן משמות 348 ההרוגים בתאונות דרכים בשנת 2022

בועז טופורובסקי:  מאות משפחות איבדו את יקיריהן, איבדו את היקר להן מכול בשנה החולפת, ואיבדו אותם סתם

בועז טופורובסקי:       בשבוע האחרון, ביום ראשון, עם פתיחת השנה האזרחית החדשה, נהרג גבר בשנות ה-30 לחייו בתאונה בכביש בכניסה למושב חניאל

בועז טופורובסקי:  זה אומנם הרוג אחד, אבל עדיין, לא היה שבוע אחד מאז 2013 שלא היו בו הרוגים

בועז טופורובסקי:       התחלנו בממשלה היוצאת, הממשלה הקודמת, כמה שינויים בכל מה שקשור לבטיחות בדרכים – באכיפה, בשפיטה, בחינוך, ברלב"ד; התחלנו, אבל זה בהחלט לא מספיק, ויש עוד הרבה מה לעשות

בועז טופורובסקי:  אני רוצה לאחל לשרה החדשה-ישנה, שרת התחבורה והבטיחות בדרכים, המון הצלחה בתפקידה

בועז טופורובסקי:  לתאונות דרכים אני לא אתן אף פעם שתיכנס פוליטיקה במובן השלילי של המילה, רק במובן החיובי

בועז טופורובסקי:  כולנו כאן שותפים וחייבים להילחם ביחד בשביל להציל חיים בדרכים

בועז טופורובסקי:  תודה רבה

אמיר אוחנה: תודה רבה לך, חבר הכנסת טופורובסקי, על המסורת שאתה ייסדת וממשיך כאן

אמיר אוחנה:  זה אכן אחד הנושאים החשובים על סדר-היום

אמיר אוחנה:  חבר הכנסת אבי מעוז, ואחריו – חברת הכנסת ניר שרון

אמיר אוחנה:  בבקשה

אבי מעוז: תודה, אדוני היושב-ראש

אבי מעוז:  זהו נאום הנדסת תודעה מס' 71, והפעם על חבר קרוב שהלך לעולמו בשבת האחרונה

אבי מעוז:  אני רוצה לחרוג הפעם ממנהגי לדבר על תופעות של הנדסת תודעה, ובמקום זאת אדבר בקצרה על דמות מיוחדת שהשפיעה רבות על כל הנושא של חשיפת הנדסת התודעה

אבי מעוז:  הרב אלוף משנה במילואים ילון פרחי, זכר צדיק לברכה, שהסתלק מאיתנו לפני שלושה ימים, היה איש צבא ותלמיד חכם שעסק שנים רבות בלימוד תורה במוסדות "בני דוד" בעלי

אבי מעוז:  זה היה בצד הגלוי, אבל הרב ילון, במסירותו העצומה למדינת ישראל ולקדושת המחנה הישראלי, היה בין הראשונים לזהות את מתקפת השמאל והפרוגרס הרדיקלי על המערכות הציבוריות במדינת ישראל, בדגש על צה"ל ומערכת הביטחון

אבי מעוז:  הפעולות שפעל הרב ילון בסתר ובחשאיות לחשיפת הנדסת התודעה והחדירה למערכות הציבוריות של המדינה, שספק כמה מהן ייחשפו, הובילו לתיקונים רבים ולעצירת נזקים נוספים לדמותה ולזהותה היהודית של מדינת ישראל

אבי מעוז:  יהי זכרו ברוך, ותהא נשמתו צרורה בצרור החיים

אבי מעוז:  תודה

אמיר אוחנה: תודה לחבר הכנסת מעוז

אמיר אוחנה:  אמן ואמן

אמיר אוחנה:  חברת הכנסת שרון ניר, ואחריה – חברת הכנסת לימור סון הר מלך

שרון ניר: אדוני היושב-ראש, לפני כשנה שר האוצר אביגדור ליברמן ויושב-ראש ועדת הכספים דאז אלכס קושניר העבירו צווים למיסוי שתייה ממותקת ומיסוי כלים חד-פעמיים

שרון ניר:  המלחמות שהם עברו כדי לממש את הצווים היו לא פרופורציונליות

שרון ניר:  זה היה בעיקר מצד חברי האופוזיציה דאז ומצד לוביסטים

שרון ניר:  מיותר לציין שהמיסוי הנ"ל לא בא להעשיר את קופת המדינה בשום צורה, והוא מינורי ביותר מבחינת הכנסות

שרון ניר:  המיסוי בא להשפיע על התנהגות הציבור ולהעלות את המודעות למחלת הסוכרת ולהשמנה

שרון ניר:  לצערי, למרות תמיכה ציבורית רחבה של ארגונים סביבתיים ושל איגודי הרופאים התקיים לאורך כל השנה קמפיין פוליטי, סקטוריאלי ושקרי לגבי המיסוי הנ"ל, שנהוג, אגב, בכל העולם המערבי

שרון ניר:      וכעת לנתונים: מיום העברת הצווים הצריכה של משקאות ממותקים ושל כלים חד-פעמיים ירדה ב-30%

שרון ניר:  אבסורדי ופופוליסטי בעיניי שההחלטה הראשונה של שר האוצר סמוטריץ' היא ביטול המיסוי ללא דיון מקדים

שרון ניר:  מילא מלחמות בין פוליטיקאים, אבל עומדים על הרגליים מאות רופאים ומומחים שאומרים לא לבטל את המיסוי

שרון ניר:  ההתעלמות מגורמי המקצוע שמתריעים בקול רם שהורדת המיסוי תגדיל את מקרי הסוכרת במדינת ישראל, תביא לכריתת גפיים, לעיוורון, לפגיעה כלייתית ולעוד מחלות, זה חוסר אחריות מוחלט

שרון ניר:      אני קוראת מכאן לשר האוצר: אל תיכנע לדרישות של שותפיך הקואליציוניים

שרון ניר:  תחשוב קודם כול על ילדי מדינת ישראל

שרון ניר:  שים את טובתם לפני הפוליטיקה הקטנה והמכוערת

שרון ניר:  אתה יודע שהמס הזה הכרחי והוכיח את עצמו כמס שבא לשנות התנהגות ואף שינה התנהגות לטובה

אמיר אוחנה: תודה לחברת הכנסת שרון ניר

אמיר אוחנה:  חברת הכנסת לימור סון הר מלך, ואחריה – חבר הכנסת אחמד טיבי

לימור סון הר-מלך: אדוני היושב-ראש, כנסת נכבדה, זהו נאום קול המושתקים מס' 6

לימור סון הר-מלך:  אני רק רוצה לציין ולהזכיר שהיום י' בטבת, יום הקדיש הכללי, היום שבו החל המצור על ירושלים והחל, לדאבוננו, חורבן הבית

לימור סון הר-מלך:  אני מברכת את כולנו שנזכה לתקן ולזכות לראות בבניינו ולחזות בשוב השם לציון ברחמים

לימור סון הר-מלך:       במוצאי שבת האחרון נסע מתן גרשקו עם חברו ושתי חברות משילה לביתו שבעפרה

לימור סון הר-מלך:  בדרך, בצומת המשטרה הבריטית, נתקל רכבם במארב של ארבעה מחבלים ערבים עם קפוצ'ונים שחורים על הראש, שעמדו על שפת הכביש ורגמו אותם באבנים מטווח אפס

לימור סון הר-מלך:  רק בנס הם לא נפגעו

לימור סון הר-מלך:  מתן וחברו לא היססו לרגע ועצרו את הרכב במטרה להבריח את המחבלים שנסו על עקבותיהם

לימור סון הר-מלך:  רגעים ספורים לאחר מכן עבר במקום ג'יפ צבאי, הבחין באירוע, חבר לשני הבחורים ועצר את המחבלים

לימור סון הר-מלך:  אתמול, יומיים לאחר האירוע, קיבל מתן ממשטרת ישראל שיחה בהולה בדרישה לבוא ולתת עדות על המקרה, שכמובן לא דווח בשום מקום אחר

לימור סון הר-מלך:  כמו אזרח טוב התייצב מתן בתחנת המשטרה וסיפר על השתלשלות האירועים, אלא שבסוף העדות הודיע לו לפתע החוקר שהוא וחברו מואשמים בתקיפה

לימור סון הר-מלך:  יתרה מזו, לא רק מתן וחברו מואשמים אלא גם החיילים שהיו שם, ואפילו שתי הבחורות שהיו איתם ברכב – כולם מואשמים בתקיפה

לימור סון הר-מלך:       עוול ועיוות זועקים לשמיים

לימור סון הר-מלך:  במדינה שלנו זורקים עליך אבנים, מנסים לרצוח אותך ובסוף מאשימים אותך על זה שבחרת לחיות כאן ועל זה שהגנת על עצמך באומץ ולא שיתפת פעולה עם הרצון של המחבלים להרוג אותך

אמיר אוחנה: תודה, גברתי

לימור סון הר-מלך: המציאות המופקרת והבלתי-נתפסת הזאת מוכרחה להשתנות כבר בימיה הראשונים של הממשלה הזאת

לימור סון הר-מלך:  חברים, יש לנו הרבה עבודה

לימור סון הר-מלך:       נוסף לפיגועי האבנים הנ"ל התרחשו השבוע עשרות פיגועים מושתקים נוספים, ובהם עשרה ניסיונות רצח באמצעות בקבוקי תבערה, 46 פיגועי אבנים, חסמי אבנים - -     

אמיר אוחנה: גברתי, תודה

לימור סון הר-מלך: - - שוד של רכב וחבלה בראשו של הנהג והבערת צמיגים על הצירים

לימור סון הר-מלך:       בכל שבוע אהיה כאן כדי להזכיר שלא נאפשר יותר להשתיק את אירועי הטרור, ושדמם של יהודים אינו הפקר

אמיר אוחנה: תודה לך, גברתי

אמיר אוחנה:  נזכיר שאנחנו במסגרת של נאומים בני דקה

אמיר אוחנה:  אני במצב רוח נדיב היום כי אנחנו לא מאוד עמוסים, אבל גם לנדיבות הזאת יש גבול

אמיר אוחנה:      חבר הכנסת אחמד טיבי, ואחריו – חברת הכנסת אימאן ח'טיב יאסין

אמיר אוחנה:  בבקשה

אחמד טיבי: מכובדי היושב-ראש, רבותיי חברי הכנסת, הפריצה של בן גביר למסגד אל-אקצא היא לא סתם פרובוקציה; מדובר במשנה, בתוכנית שהוא דיבר עליה, לשנות את הסטטוס קוו ולאפשר תפילת יהודים במסגד אל-אקצא, שהוא כמובן קדוש ומקום תפילה למוסלמים בלבד

אחמד טיבי:  נקודה

אחמד טיבי:      עכשיו, שמעתי אותו היום כאשר הוא התגנב לשם בבוקר

אחמד טיבי:  הוא אמר: לא איכנע לאיומים, אנחנו לא מפחדים

אחמד טיבי:  (אומר בערבית:) תראו מה קרה: הוא התגנב ב-07:00 למשך 13 דקות, מוקף במאות שוטרים עם נשקים, מאות שוטרים עם נשקים; עם הגבלת כניסה בשערים; (אומר בערבית:) עם מניעת כל מי שמתחת לגיל 50 להיכנס למסגד אל-אקצא, מוסלמים; עם אמצעי ביטחון ונוכחות משטרתית בכל העיר העתיקה, כי בן גביר מתגנב למשך 13 דקות למסגד אל-אקצא

אחמד טיבי:      עכשיו, מי שאומר שהוא לא מפחד, לא מתגנב עם מלא נשק

אחמד טיבי:  אגב, הכניסה עם נשק לתוך המסגד היא פגיעה קשה ברגשות כל האומה האסלאמית

אמיר אוחנה: אדוני, לסיים

אחמד טיבי: ולכן אני אומר שהוא (אומר בערבית:) ומי שחושב שזה הבית שלו, לא מתגנב כך לבית

אחמד טיבי:  (אומר בערבית:) זאת הודאה שהוא (אומר בערבית:)     

אמיר אוחנה: תודה לחבר הכנסת טיבי

אחמד טיבי: (אומר בערבית:) אתה יודע ערבית, וגם אתה יודע ערבית, אדוני היושב-ראש

אחמד טיבי:  תודה רבה

אמיר אוחנה: תודה לחבר הכנסת טיבי

אמיר אוחנה:  חברת הכנסת אימאן ח'טיב יאסין, ואחריה – אחרון הדוברים, חבר הכנסת יצחק קרויזר

אימאן ח'טיב יאסין: כבוד היושב באש, כנסת נכבדה, מה שקרה היום בבוקר הוא מעשה מוג ומגונה (אומרת בערבית:) וחסר אחריות

אימאן ח'טיב יאסין:  אמרנו מההתחלה: האיש לא ראוי

אימאן ח'טיב יאסין:  האיש לא מסוגל

אימאן ח'טיב יאסין:  מי שאמור לשמור על ביטחונם של האזרחים מדרדר את כל המדינה לתהום

אימאן ח'טיב יאסין:  (אומרת דברים בערבית:)     ומי שרוצה – ושוב, לא ממקום של איום אלא ממקום של מציאות – ראש הממשלה צריך לקחת אחריות על מה שקורה בממשלה שלו

אימאן ח'טיב יאסין:  הפריצה של בן גביר למסגד אל-אקצא היום מסמלת את הבאות, וחבל

אמיר אוחנה: תודה לך, גברתי

אמיר אוחנה:  אחרון הדוברים, כאמור – חבר הכנסת יצחק קרויזר

אמיר אוחנה:  בבקשה

יצחק קרויזר: אדוני כבוד היושב-ראש, כנסת נכבדה, אדוני השר, רק אתמול הושבעתי בלב נרגש כחבר הכנסת העשרים-וחמש של מדינת ישראל

יצחק קרויזר:  טרם נשאתי את נאום הבכורה שלי כמקובל בכנסת, אך י' בטבת, יום הקדיש הכללי, איננו תאריך שניתן לעבור עליו לסדר-היום אלא יום שמהווה עבורי סמל בכל שנה, והיום כחבר בכנסת ישראל עוד יותר

יצחק קרויזר:      ביום זה החל המצור על ירושלים והסתיים כעבור שנה ושבעה חודשים, בתשעה באב, בחורבן בית המקדש, ובכך תמה ממלכת יהודה והחלה גלות בבל

יצחק קרויזר:  ביום זה קבעה הרבנות הראשית את יום הקדיש הכללי, יום שבו אנו זוכרים את אלה שמסרו את נפשם ומקום קבורתם לא נודע

יצחק קרויזר:  זה המקום להזכיר את חיילינו שנשארו בגופם בשבי האויב, את הדר גולדין ואת אורון שאול

יצחק קרויזר:  אנו חייבים להם את הזכות להגיע לקבר ישראל דווקא ביום זה

יצחק קרויזר:  יום זה, יום תחילתו של המצור, מסמל את תחילתה של הפלגנות בעם ישראל, תחילתה של המחלוקת, תחילתה של שנאת חינם שהובילה לחורבן הבית ולתהליך הגלות

יצחק קרויזר:       בשבוע שעבר הקמנו, בסייעתא דשמיא, ממשלה חדשה

יצחק קרויזר:  הממשלה הזו הוקמה לאחר שנה וחצי שבה חשנו את הפלגנות הקשה והמחלוקת בעם ישראל

יצחק קרויזר:  אנו עומדים כאן אלפיים שנה מתחילת המצור על בית ראשון ושנה וחצי מאז שחווינו ממשלה, הרגשנו את הפילוג והשסע בעם

יצחק קרויזר:  אני קורא מכאן לחבריי בבית הזה: בואו נעבוד יחד

יצחק קרויזר:  בואו ניתן דוגמה אישית לעם הנושא אלינו את עיניו בכמיהה ובתקווה לאחדות

יצחק קרויזר:  בואו נעשה אנחנו את התיקון של שנאת החינם, ודווקא מכאן, מכנסת ישראל, נביא את בשורות האחדות

יצחק קרויזר:  בואו נתאחד, בואו נטה שכם יחד, כי אחים אנחנו

יצחק קרויזר:  תודה רבה

אמיר אוחנה: תודה לחבר הכנסת קרויזר וברכות על הנאום בן הדקה הראשון שלך, לדעתי, בכנסת

אמיר אוחנה:       חבריי, כפי שציינתי בפתח הישיבה, אנו יוצאים עכשיו להפסקה עד השעה 17:30, וכשנשוב נקיים את הצהרת האמונים של השר מאיר פרוש

אמיר אוחנה:  הפסקה

בשעה 16:  << נושא >> הצהרת אמונים של חבר הממשלה << נושא >>        

אמיר אוחנה: חברי הכנסת, אני מתכבד לחדש את הישיבה

אמיר אוחנה:       כזכור, הכנסת אישרה אתמול את החלטת הממשלה בעניין צירופו של השר מאיר פרוש כחבר הממשלה, וכמצוות החוק נקיים עתה את הצהרת האמונים של השר פרוש

אמיר אוחנה:       אדוני השר, אני מתכבד להזמין אותך לדוכן להצהיר אמונים

מאיר פרוש: בעזרת השם יתברך

מאיר פרוש:  אני מאיר פרוש, בן רב מנחם וברכה, זכרם לברכה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת

אמיר אוחנה: ברכות לשר פרוש

אמיר אוחנה:  בשעה טובה ומוצלחת, אדוני

אמיר אוחנה:       חברי הכנסת, תם סדר-היום

אמיר אוחנה:  הישיבה הבאה תתקיים מחר, י"א בטבת התשפ"ג, 4 בינואר 2023, בשעה 11

אמיר אוחנה:  ישיבה זו נעולה